PREOȚI ŞI DIACONI ARESTAȚI ÎN PERIOADA 1945 -1989 


Preotul Nicolae Dobrescu, născut la 26 octombrie 1905 în Lupşa, Ialomița, a fost condamnat 
prin sentinţa nr. 9/7. 10. 1950 a Tribunalului Militar Constanţa la şapte ani de închisoare, pentru 
"complicitate la uneltire împotriva ordinii sociale”. între 1949-1960 s-a aflat la Aiud. A decedat în 
1980 la Timişoara. 


Preotul Manolache Dobrinescu (Dobrescu) (1915-1988) arestat de două ori în timpul studiilor 
la Cernăuţi, a fost condamnat sub comunişti la zece ani de închisoare pentru opoziţie la colectivizare. 

Preotul Marin Dobrin, născut la 1 octombrie 1901 la Bărăştii de Vede, Olt, paroh la Prodani, 
Olt, a fost arestat în perioada 1959 - 1964, pentru "uneltire împotriva ordinii sociale". 


Părintele Traian Teoctist Dobrin de la Mănăstirea Sihastru, născut la 4 aprilie 1923 în 
localitatea Voineşti, Brăila, a fost arestat în 1960 şi condamnat prin sentinţa nr. 230/60 a 
Tribunalului Militar Constanţa, la trei ani de închisoare, pentru "uneltire împotriva ordinii sociale”. 


Preotul Alexandru Dobrişan, născut la 17 aprilie 1906 în Amărăşti, paroh la Găneşti Contea, 
judeţul Vâlcea, a fost arestat în perioada 1961 - 1964, pentru uneltire. 


Preotul Traian Dobromirescu (Dobrinescu) s-a născut la 31 august 1913, în localitatea 
Dubova, Mehedinţi. După absolvirea Academiei Teologice din Caransebeş, a devenit preot la 
Caransebeş în 1940, unde a rămas până la 4 septembrie 1958, când a fost arestat. Judecat de 
Tribunalul Militar din Timişoara, a fost condamnat prin sentinţa nr. 463/1958 la opt ani de închisoare. 
După executarea pedepsei a funcționat ca preot la parohia Cornutei, protopopiatul Caransebeş, 
pînă în 1985, când s-a pensionat. 


Părintele Mina Dobzeu - arhimandrit la Mănăstirea Sfinții Apostoli Petru şi Pavel din Huşi, a 
intrat ca "frate" la Mănăstirea Hâncu din Basarabia, după ce a absolvit şapte clase, apoi s-a mutat la 
Mănăstirea Căldăruşani, unde a învăţat arta sculpturii în lemn. După ocuparea Basarabiei, a urmat 
Şcoala de cântăreți bisericeşti la Constanţa. în 1948 a fost hirotonit diacon la Episcopia Huşilor. în urma 
unui protest, scris de mână şi afişat în locuri publice, în şcoli, prăvălii, prin care chema credincioşii să se 
opună măsurilor diavoleşti luate împotriva Bisericii, a fost arestat şi condamnat la trei luni şi o zi de 
închisoare, dar a tăcut unsprezece luni, după care i s-a stabilit domiciliu forțat la Mănăstirea 
Brădiceşti. 

A înaintat şi un protest Departamentului Cultelor în care cerea să nu se desființeze 
mănăstirile. Între timp urmase Seminarul Teologic de la Mănăstirea Neamţ şi era în anul II la 
Facultatea de Teologie, când a fost din nou arestat, condamnat la şapte ani de închisoare şi închis la 
Jilava, Gherla şi în coloniile din Deltă. 

În perioada 1988 - 1989 a fost iarăşi reţinut la Securitate timp de opt luni pentru cercetări, din 
cauza unor memorii trimise lui Ceauşescu. 

Este preotul care 1-a botezat pe Nicolae Steinhardt, la 15 martie 1960, la Jilava în închisoare. 


Preotul Alexandru Doicescu, născut la 30 martie 1913 în comuna Poiana, Ilfov, a fost închis 
în perioada 1954 - 1955. 
Preotul Nicolae Doicescu din Chiojdeni, Râmnicu Sărat, a fost arestat în 1949 şi condamnat la 


zece ani de închisoare. A decedat după eliberare. 


Părintele Vartolomeu Dolhan, născut la Pârcovaci, preot la catedrala mitropolitană din laşi şi 
pictor bisericesc, a fost condamnat pentru "uneltire împotriva ordinii sociale". A murit la Mănăstirea 
Văratec. 


Preotul Dolinescu (f) a decedat la Midia în 1952. 


Ieromonahul Radu Rafail Dominte, starețul Mănăstirii ST. loan cel Nou din Suceava, a fost 
închis în temnițele comuniste; a murit după eliberare. 


Preotul Iuliu Dorgo din Băița, Mureş, a fost închis în perioada 1952 - 1954. 


Preotul Alexandru Dorobanţu a văzut lumina zilei la 10 aprilie 1916. în satul Petnic din judeţul 
Caraş-Severin. în anul 1942 a absolvit Academia Teologică din Caransebeş, a fost hirotonit şi numit 
preot paroh de către regretatul episcop Veniamin Nistor, în comuna Topleţ, urnlând astfel tatălui său 
care în acel an s-a pensionat. 

În 1948 a fost ridicat de către un agent de Securitate şi dus la Penitenciarul Lugoj. A fost 
judecat şi condamnat la opt luni de închisoare pentru "uneltire contra ordinii sociale", de către 
Tribunalul Militar Timişoara. După 11 luni a fost eliberat din închisoare, dar ținut încă doi ani cu 
domociliu obligatoriu, la început acasă, apoi dus cu soţia şi copilul, care era elev, într-o comună lângă 
Călăraşi. 

După cinci ani li s-a îngăduit să se întoarcă acasă, la Topleţ, unde a funcționat din nou ca preot 
până în 1982, când s-a pensionat la cerere. 

A fost închis împreună cu preotul Coriolan Buracu şi cu părintele Pavel Ciucur. 

Astăzi, pentru toate câte a reuşit să îndure, mulţumeşte atotputernicului Dumnezeu. 


Preotul Gheorghe Dorobanţu, născut în comuna Izvoare, Ilfov, paroh în localitatea Radovanu, 
Ilfov, a fost arestat în 1952 şi condamnat pentru sabotaj, prin sentința 2989/1952 a Tribunalului 
Capitalei, la patru ani de închisoare. în 1953 a fost grațiat. 


Preotul Petre Dorobanţu din Ciofliceni, Ilfov, a fost arestat în noiembrie 1964 şi 
condamnat prin sentința 62/12. 02. 1965, pentru "uneltire contra ordinii sociale", la un an de închisoare 
cu suspendarea pedepsei. 


Preotul Ion Dorn, paroh în localitatea Mălăieşti, judeţul Prahova, născut la 2 iunie 1906 în 
localitatea Brădeanu, Prahova, a fost condamnat la cinci ani de închisoare şi confiscarea totală a 
averii, prin sentința 429/17. 05. 1958, pentru "uneltire contra ordinii sociale”. 


Preotul Iova Draghina din Mâtnicu Mare, protopopiatul Caransebeş, a fost condamnat 
pentru "propagandă politică şi răspândire de ştiri false", la trei luni de închisoare, prin sentinţa nr. 
1502/18. 11. 1947 a Tribunalului Militar Timişoara. 


Părintele Ilie Dragomirescu din parohia Schei, Dâmboviţa, s-a născut la 20 iulie 1910 în 
Glodeni, Argeş. A fost hirotonit preot pentru parohia Schei din Câmpulung Muscel în anul 1936. 

La 22 iunie 1958 a fost arestat de la locuinţa sa din Câmpulung, Argeş şi dus la Securitatea din 
Piteşti. A fost judecat cu uşile închise şi a fost condamnat la moarte pentru favorizarea infractorului. 
Dus la Jilava, a fost pus imediat în lanţuri şi ţinut astfel timp de 11 luni, până la judecarea recursului. 
La recurs, pedeapsa i-a fost schimbată în 15 ani de muncă silnică şi confiscarea totală a averii. Fiica sa, 
studentă în anul III, a fost exmatriculată, iar soţia, pentru a putea găsi un loc de muncă s-a văzut 
nevoită să divorțeze şi să-şi schimbe numele. 

În perioada detenţiei, părintele Ilie Dragomirescu s-a îmbolnăvii cu plămânii şi a făcut ciroză. 
Astfel bolnav, a fost mutat la Gherla, trimis într-o colonie de muncă pentru o vară întreagă şi apoi 
readus la Jilava. A fost eliberat în 1964. 

La data arestării era protopopul județului Muscel, ales de preoți. 


Părintele Puiu Gheorghe Dragomirescu (+), paroh în localitatea Lopătari, Buzău, a murit 
anchetat şi bătut, la nouă zile de la data arestării. în lista întocmită de AF.D.P., filiala Buzău, se spune 
că părintele Gheorghe Dragomirescu a fost, se pare, împuşcat în cap şi îngropat undeva în câmp. 
aproape viu; certificatul de deces emis în 1961 a fost înmânat preotesei abia în 1963. 


Preotul Pompiliu Dragomirescu, născut la 5 iulie 1894 la Berevoieşti, Argeş, a fost 
condamnat la 15 ani de temniță grea, opt ani degradare civică şi confiscarea averii, prin sentința 
106/27. 08. 1960, pentru "uneltire contra ordinii sociale". A fost eliberat de la Aiud. 


Preotul Teodor Dragomirescu, născut în 1895, paroh în (tura Nişcovului (azi Nişcov), 
Buzău, deţinut între 1952 - 1954, Iară condamnare, la Canal şi Borzeşli, a fost arestat din nou în 1959 şi 
condamnat la 18 ani de închisoare. A decedat în 1982. 


Preotul Valer Dragotă a avut domiciliu obligatoriu împreună cu părintele Nifon Petruş. 


Preotul Ion N. Drăgan născut la 28 august 1908, absolvent al Facultăţii de Teologie din 
Cernăuţi, paroh în Crucea de Piatră, Călugăreni, a fost deţinut timp de şase luni la Securitate, fără a fi 
condamnat. 


Preotul Stelian Drăghicescu, născut la 22 iulie 1906 în Cotilia, Ilfov, paroh la Rovine, Ialomița, 
a fost închis în perioada 13 august 1959 - 5 august 1960. 


Preotul Gheorghe Drăgănescu, născut la 17 februarie 1905, la Bodeşli, Vâlcea, paroh în 
salul natal, a fost condamnat în 1952, pentru uneltire, la un an de închisoare. 


Preotul Florea Drăghici din localitatea Tudor Vladimirescu a fost deţinut politic. 


Preotul Ion Drăgoi (f), paroh în localitatea Nucşoara, protopopiatul Curtea de Argeş, născut la 
Vâlsăneşti, Argeş, a fost arestat în 1950 şi condamnat la cinci ani de închisoare pentru ajutorul dat 
fugarilor din munţi, închis din nou în 1958 şi condamnat la moarte prin sentinţa 107/ 19. 05. 1959, a 
fost executat la Jilava în 18 iulie 1959. 


Iosif Drăgoi - preot din Globurău, Caraş-Severin, a fost deţinut politic. 


Preotul Dumitru Drăguş născut la 27 martie 1903 în Cudalbi, Galaţi, paroh la Luncaviţa, Galaţi, 
a fost închis în perioada august 1952 - iulie 1954, după care a avut domiciliu obligatoriu până în 1960 
în localitățile Movila Gâldăului, Ialomiţa şi Răchitoasa. 


Părintele Ion Druţu din Dăeşti, Vâlcea, născut la 15 octombrie 1905 în Stoina, Vâlcea, 
consilier la Episcopia Argeşului, a fost închis în perioada iulie 1951 - iunie 1954. lua un preot cu o 
bogată pregătire teologică şi cu o ţinută exemplară, după cum mărturiseşte părintele Constantin 
Hodoroagă cu care a fost împreună închis la Piteşti. 


Preotul Iancu Dubău, născut la 6 mai 1901 în localitatea Cosmeşti, Galaţi, profesor la 
Seminarul din Chişinău, paroh la Movilenii de Sus şi l.ingoani. Galaţi, a executat o condamnare de 
nouă ani de închisoare, în perioada 1952 - 1961 pentru "uneltire contra ordinii sociale". 


Ieromonahul Petre Felix Dubneac de la Mănăstirea Antim, Bucureşti, născut la 29 iulie 1912 
în Basarabia, a fost arestat în 1958, cu lotul "Rugul Aprins" şi condamnat prin sentinţa 125/1958 a 
Tribunalului Militar Bucureşti la 16 ani de muncă silnică şi zece ani degradare civică, pentru "uneltire 
contra ordinii sociale”. În prezent se află în S.U.A. 


Protopopul loan Duma s-a născut la Boian, în comitatul Târnava Mică, într-o familie de 
țărani cu 14 copii. După terminarea şcolii primare în satul natal, studiază la gimnaziul greco-catolic din 
Blaj, între anii 1889 - 1903. între 1903 - 1909 urmează cursurile Seminarului "Andreian" din Sibiu. 
Fiind cel mai bun student al promoției sale, este trimis la Facultatea de Teologie din Bucureşti, apoi la 
Facultatea de Ştiinţe Naturale din Budapesta (1907 - 1911). A semnat cronici literare în publicaţii 
precum "Unirea" la Blaj, "Telegraful român" şi "Tribuna literară" la Sibiu, în "Viaţa literară şi artistică" 
la Bucureşti etc. 

În 1912 s-a căsătorit cu Elena Stanca, fiica protopopului Avram Stanca din Petroşani, unde a 
devenit preot paroh alături de socrul său. La 16 iunie 1926 a fost ales protopop al Văii Jiului. 

Începând cu 1945, a primit o serie de scrisori de ameninţare, din cauza curajului cu care a slujit 
Biserica şi idealul naţional al românilor. În octombrie 1945 a avut loc chiar un atentat: o bombă 
amplasată sub fereastra dormitorului său a explodat într-o noapte, devastând camera. Părintele a 
scăpat teafăr, ca prin minune. 

În 1949, după slujba din Duminica Rusaliilor, protopopul loan Duma a fost ridicat de 
Securitate din altar, arestat Iară mandat, bătut şi chinuit timp de şase luni la Securitatea din Petroşani. 

Transferat la Deva şi apoi la Cluj, reţinut Iară proces sau condamnare, a fost eliberat după un an şi 
jumătate la intervenţia cumnatului său, cir. Constantin Stanca, pe lângă ministrul de interne Teohari 
Georgescu. Slăbise în perioada detenției 30 de kilograme, încât era de nerecunoscut. A slujit o vreme, 
după ieşirea din închisoare, la biserica Sf. Gheorghe Vechi din Bucureşti. 

S-a săvârşit din viaţă la 11 iulie 1957, doborât de o boală ce a fost urmare a suferințelor 
îndurate în detenţie. 


Preotul Zamfir Dumitrache, născut în 10 octombrie 1915 la Sineşti. Olt, paroh la Găgiuleşii, 
Olt, a fost închis pentru uneltire între anii 1949 - 1953. 


Preotul Emilian Dumitraşcu, născut la 8 august 1919, în localitatea Scundu, paroh la Nemoi, 
Vâlcea, a fost arestat pentru uneltire în perioada 1959 - 1964. 


Preotul Leonida Dumitrăchescu, născut la 22 aprilie 1893 în Cuculeni, Dâmboviţa. 
paroh în Bucureşti, a fost închis pentru uneltire, în perioada 15 august 1952 - 16 august 1953. 


Preotul Constantin Dumitrescu, născut la 26 iulie 1905 în localitatea Băseşti, Mehedinţi, 
paroh la Podul Vadului, Prahova, a fost arestai în 1953 pentru încercarea de a trece fraudulos frontiera 
în Iugoslavia. Condamnat prin sentința 739/1954 a Tribunalului Militar Bucureşti, a fost eliberat după 
şase luni. în urma recursului. 


Ieromonahul Constantin Dumitrescu Manta de la Mănăstirea Antim, originar din Redea, 
Argeş, a fost arestat prima oară în 1939. Arestat din nou în 1942 şi încă o dată în 1958, cu grupul 
"Rugul Aprins" de la Antim, a fost eliberat în 1964. 


Preotul Cristache Dumitrescu din Nistoreşli, Prahova, s-a născut la 1 ianuarie 1914 în 
localitatea Fierbinți, Ilfov. Arestat în 1948 timp de două luni, a fost din nou arestat în octombrie 1961 
şi condamnat prin sentința 260/8. 09. 1962 la un an de închisoare, pentru "uneltire împotriva ordini 
sociale". A trecut pe la Văcăreşti. Jilava şi Ploieşti. Azi locuieşte în oraşul Breaza. 


Preotul Dumitru Dumitrescu din Uda, Argeş, a fost închis în temniţele comuniste. 


Preotul Gheorghe Dumitrescu născut în 1905, paroh în Colmeana. Argeş, arestai în 1953. 
după o perioadă de cinci ani în care s-a ascuns, a fost condamnat la zece ani de muncă silnică şi închis la 
Piteşli, Jilava, Gherla, Aiud şi Ocnele Mari. 


Preotul Gheorghe N. Dumitreseu, născut la 30 ianuarie 1896 la Chiojdeni, Vrancea, paroh la 
Borduşani, Ialomița, a fost arestat în perioada august 1952 - aprilie 1954. 


Preotul Ion C. Dumitrescu născut la 1907, paroh la Bobu. Olt, a fost arestat la Slatina şi maltratat 
pentru apartenența la Partidul Naţional Țărănesc şi pentru nepredarea cotelor la stat. 


Preotul Manole Dumitrescu (t) din Radna, Arad, a murit în închisoare. 


Preotul Marin N. Dumitrescu născut în 1909 la Smârdioasa, Teleorman, paroh în 
Adameşti, Alexandria, apoi preot militar, a fost arestat în 1948 si în 1959. Azi trăieşte în oraşul Buftea. 


Preotul Petre O. Dumitrescu, născut la 8 septembrie 1907 în Poicnari, Ilfov, paroh la 
Ulmi, a fost arestat pentru sabotaj în perioada 26 noiembrie 1951 - 26 iunie 1953. 

Preotul Viorel Dumitrescu din Vişag, Timiş, semnatar al cererii "Mărturie de credință", a fost 
anchetat şi persecutat, apoi expulzat din ţară. 


Părintele Stelian N. Dumitriu s-a născut la 2 decembrie 1912 la Curtea de Argeş. A fost 
orfan de război; tatăl său a căzut pe front la vârsta de 28 de ani, în luptele din Munţii Piatra Craiului, 
pentru apărarea pământului românesc şi a libertăţii neamului. Între cinci şi 12 ani a crescut prin diferite 
orfelinate: Curtea de Argeş, Călăraşi, laşi. De la vârsta de 12 ani a urmat cursurile Seminarului 
Teologic din laşi, apoi cele ale Facultăţii de Teologie din Cernăuţi. A obținut licenţa în 1937 şi a fost 

hirotonit preot de către episcopul Armatei, Partenie Ciopron. În 1942 a fost mobilizat ca preot militar, în 
cadrul Diviziei 14 Infanterie laşi. 

La 1 iunie 1958, când a fost arestat, era paroh în localitatea Sineşti, judeţul Iaşi. Se alia pe aria 
comunei, din însărcinarea celulei de partid, ca să dirijeze bunul mers al treierişului. A fost ridicat de 
doi ofiţeri care l-au dus acasă şi, după o percheziţie severă, i-au spus că este arestat. în drum spre 
Securitatea laşi, cei doi l-au lăsat singur în maşină, cu un pistol la dispoziţie, întinzându-i probabil o 
cursă. Părintele le-a răspuns că arma sa este Sfânta Cruce. 

Până la 21 februarie 1959 a fost anchetat permanent la Securitatea laşi. 

Redăm în continuare relatarea părintelui despre una din cele mai crude torturi la care a fost supus 
în timpul anchetei de la Securitate: într-o celulă de la subsol, complet dezbrăcat, a fost întins cu faţa în 
sus şi legat cu cătuşe la mâini şi la picioare, pe un pat de fier. O noapte întreagă, din timp în timp, un 
individ cu o vergea îl împungea şi zgâria pe tot corpul. Dimineaţa un militar I-a lovit peste tălpile 
picioarelor cu un baston de cauciuc, aşa încât, atunci când i s-a ordonat să se ridice în picioare, s-a 
prăbuşit pe jos. După ce l-a mai lovit şi cu cizma în stomac, militarul a ieşit râzând în hohote. Pentru că 
a declarat greva foamei în urma tratamentului bestial la care a fost supus, l-au forţat cu brutalitate să 
mănânce, zdrobindu-i fălcile. 

Prin sentinţa nr. 98/1959 a Tribunalului Militar laşi a fost condamnat la zece ani de închisoare. 
Părintele consideră că a fost condamnat din ordinul ocupanților, deoarece a luptat pentru reîntregirea 
țării şi apărarea poporului român. Divizia sa a trecut prima Prutul şi a cucerit Odesa. 

A fost trimis într-o colonie de exterminare din Delta Dunării. Timp de cinci ani a dormit prin 
saivane de oi, corturi sau bacuri pe Dunăre şi a muncit, în regim de exterminare, la defrişări, îndiguiri, 
stuf etc. 


Fratele său, avocatul Pavel Dumitriu, aducând probe în favoarea apărării, a fost şi el arestat 
şi condamnat la cinci ani de închisoare. 

Acest proces a produs consternare în cadrul opiniei publice ieşene. La 11 mai 1963 Tribunalul 
Superior al R.P.R., Colegiul Militar Bucureşti, care a reexaminat dosarul din proprie iniţiativă, a 
constatat completa nevinovăție a celor condamnați şi a dispus punerea în libertate şi repunerea în 
toate drepturile, prin decizia 75. 

A fost eliberat în ziua de 12 mai 1963. Plata pentru cei patru ani de muncă a fost: o jumătate 
de pâine, o bucată de slănină râncedă şi 82 de lei, pentru deplasare până la Iaşi. Mitropolia Moldovei 
a refuzat însă reîncadrarea sa la parohia Sineşti şi a dispus transferarea în parohia Valea Danului, 
judeţul Argeş, conform adeverinţei 903 din 1993, eliberată de Mitropolia Moldovei şi Bucovinei. 

Părintele Stelian N. Dumitriu s-a pensionat la cerere, în 1 octombrie 1989. 

Adăugăm în continuare fragmente din Decizia nr. 75 din 11 mai 1963, a Tribunalului Suprem 
al R.P.R., Colegiul Militar. 


Asupra recursului în supraveghere, din actele dosarului se constată următoarele: 

Prin sentinţa nr. 98 din 21 februarie 1959 Tribunalul Militar laşi a condamnat pe inculpatul 
Dimtriu Stelian la zece ani închisoare corecțională şi confiscarea averii pentru infracțiunea de 
uneltire contra ordinii sociale prevăzută de art, 209 pct. 2 Ut. a cod penal şi pe Dumitriu Pavel la 6 
ani închisoare corecțională, 4 ani interdicţie corecțională şi confiscarea averii pentru favorizare la 
infracțiunea de uneltire contra ordinii sociale prevăzută de art. 284 pct. 1 şi 3 alin. ultim combinat cu 
art. 209 pct. 2 lit.. a cod penal. 

Recursurile declarate de inculpaţi au fost respinse prin decizia nr. 1019 din 18 aprilie 1958 a 
Tribunalului Militar al regiunii all-a militară. 

In sarcina inculpatului Dumitriu Stelian s-a reţinui că în repetate rânduri a întreprins acţiuni 
de agitaţie duşmănoasă cu scopul de a împiedica socializarea agriculturii în comuna Sineşti, regiunea 
laşi, unde îndeplinea funcţia de preot. 

Astfel s-a reținut că a îndemnat pe țărani să nu se înscrie în G.A.C., a afirmat faţă de mai multe 
persoane că ţăranii ar fi forţaţi să se înscrie în G.A.C., a încercat să se sustragă de la acţiunile 
organizate pe plan local pentru lămurirea ţăranilor de a intra în formele socialiste de muncă, iar când 
participa la astfel de acțiuni o făcea numai cu scopul de a-şi ascunde activitatea duşmănoasă. S-a 
mai reţinut că inculpatul "căuta" să aducă injurii la adresa organelor de partid şi de stat, lansând 
totodată zvonuri tendenţioase în legătură cu socializarea agriculturii. (...) 

Examinând actele dosarului referitor la inculpatul Dumitriu Stelian, rezultă următoarele: 


Acesta a negat în toate declaraţiile date la anchetă şi în instanță, că ar fi săvârşit faptele 
imputate, susținând că a participat la o serie de acţiuni social-culturale organizate pe plan local şi în 
special la acţiunile privind socializarea agriculturii. 

Vinovăţia inculpatului a fost reținută pe baza depoziţiilor făcute de martorii Ilica Ton, 
Moroşanu Teodor şi Andriescu Gheorghe. 

Analizând depoziţiile acestor martori, rezultă în primul rând că numai Ilica loan a relatat că 
inculpatul s-ar fi manifestat duşmănos în legătură cu socializarea agriculturii. în prima sa declaraţie 
dată la anchetă, acesta a susţinut că inculpatul a afirmat faţă de mai multe persoane -fără a indica 
însă numele acestora - că ţăranii sînt forţaţi să se înscrie în întovărăşire şi că ar fi îndemnat pe țărani 
să nu se înscrie informele socialiste de muncă. (...) 

In raport cu conținutul declaraţiilor făcute de acest martor reiese că părerea inculpatului cu 
privire la ritmul de socializare a agriculturii, chiar dacă ar fi fost realmente exprimată, faţă deforma 
concretă de exteriorizare nu poate fi considerată ca o activitate de uneltire prin agitaţie, în sensul art. 
209 pct. 2 Ut. a cod penal, iar în ce priveşte susținerea că inculpatul ar fi îndemnat pe țărani să nu se 
înscrie în întovărăşire, aceasta nu se sprijină pe o constatare propriu-zisă ci pe impresii personale 
ale martorului deduse din anumite situaţii şi atitudini manifestate de alte persoane. (...) 

Martorul Andriescu Gheorghe a susținut într-o primă declaraţie că inculpatul s-ar fi exprimat 
față de el, care este şi deputat comunal, cu expresia de "satana". 

In cursul desfăşurării procesului şi acest martor a explicat în ce împrejurări s-a exprimat 
inculpatul în modul arătat şi anume cu ocazia unei sărbători religioase când vizitând casele cetăţenilor 
potrivit ritualului, a fost invitat să intre şi la bufetul din comună unde martorul era gestionar, însă 
inculpatul a refuzat afirmând că acolo ar fi "satana". Martorul a precizat că expresia folosită de 
inculpat nu avea nici un substrat politic. (...) 

In consecinţă, recursul în supraveghere este întemeiat urmând a fi admis, a se casa hotărările 
atacate şi a se pronunţa achitarea inculpaţilor. 

PENTRU ACESTE MOTIVE, TRIBUNALUL, IN NUMELE POPORULUI, DECIDE 


Admite recursul în supraveghere declarai de Procurorul General al R.P.R. împotriva sentinţei 
nr. 98 din 21 februarie 1959 a Tribunalului militar laşi şi a deciziei nr. 1019 din 18 aprilie 1959 a 
Tribunalului militar al regiunii a Il'-a militară privitoare la inculpaţii DUMITRIU STELIAN şi 
DUMITRIU PA VEL, 

Casează menţionatele hotărâri şi achită de orice penalităţi pe inculpatul Dumitriu Stelian în 
baza dispozițiunilor art. 4 partea l-a pct. 1 cod procedură penală, iar pe inculpatul Dumitriu Pavel în 
baza dispozițiunilor ati. 4 partea I-a pct. 4 cod procedură penală. 


Dispune punerea în libertate a inculpatului Dumitriu Stelian. Pronunţată în şedinţă publică, azi 
11 mai 1963. 


Părintele Mihai Dumitru, fost deţinut politic, veteran de război, s-a născut la Curtea de Argeş 
în 18 aprilie 1923. La 1 mai 1947 a fost hirotonit diacon pe seama catedralei episcopale din Curtea de 
Argeş. 

Arestat la data de 27 martie 1948 pentru că era membru al Partidului Naţional Ţărănesc, a fost 
închis la Piteşti, Aiud şi la Ocnele Mari. Eliberat la 15 mai 1952, a slujut în localitatea Brăteşti, 
comuna Albeşti, județul Argeş. începând cu anul 1953. În prezent este pensionar. 


Preotul Ilie Duţeanu, născut la 4 aprilie 1910 în localitatea Drăghici, Argeş, paroh la Pocnari, 
Argeş, a fost condamnat la 18 ani de muncă silnică, şapte ani degradare civică şi confiscarea averii 
pentru "uneltire împotriva ordinii sociale", prin sentința 180/21. 03. 1959 a Tribunalului Militar 
Craiova. în 1964 a fost eliberat. 

Diaconul şi profesorul Gheorghe Eftimie din Iaşi era în închisoarea de la Suceava în 1948. 


Diaconul Ion Elinescu din laşi se afla în 1953 la Baia Sprie. 


Preotul Nicolae Ember din Mădăraş, Harghita, a fost arestat la 20 august 1952. 


Preotul Marin Enculescu, născut la 4 noiembrie 1913 la Cerat, Dolj, paroh în satul natal, a 
fost condamnat la zece ani detenţie, prin sentința 586/1958 a Tribunalului Militar Craiova. 


Preotul Marin Ene, paroh în Olteni, Teleorman, a fost arestat între anii 1952- 1954. 


Preotul Mihai Enescu (t) din Valea-Romanescilor, Muscel, închis pentru legături cu partizanii 
din munţi, a decedat în 1959 la Aiud. 


Preotul Grigore Epaminonda din parohia Dunărea, județul Constanţa, a fost închis în 
perioada ianuarie 1958 - februarie 1961. 


Preotul Hariton Eşan, născut în 1910, paroh la Sâmbăta de Jos, Braşov, a fost arestat în 
1952 pentru cercetări. Condamnat administrativ la un an de închisoare, a fost trimis la Canal. 


Preotul loan Evuţiu din Oradea a fost reținut timp de o lună, dar eliberat din lipsă de probe. 


Ieromonahul Alexandru Adrian Făgeţeanu, născut la 16 noiembrie 1912 în comuna Deleni de 
lângă Cernăuţi, preot la Mănăstirea Căldăruşani, a fost închis prima oară în perioada 1950 - 1956, iar în 
1958 condamnat a doua oară, prin sentinţa 125/1958 a Tribunalului Militar Bucureşti, la 20 de ani de 
muncă silnică şi zece degradare civică. După eliberarea din închisoare, în 1964, a slujit la Turda şi 
în parohia Piatra Fântânii, Bistriţa, iar din 1970 s-a retras la Mănăstirea Cheia, judeţul Prahova. în 
prezent se află la Mănăstirea Antim. 


Preotul loan Făculete, născut la 22 februarie 1911 în comuna Văleni, Muscel, paroh la Vălenii 
de Sus, Argeş, a fost închis în perioada 1952 - 1954. 


Părintele prof dr. Ilarion V. Felea (f) a fost paroh în Arad şi rector al Academiei Teologice 
din aceeaşi localitate. S-a născut la 27 martie 1903 în localitatea Valea Bradului, judeţul Hunedoara. A 
fost arestat de trei ori pentru "uneltire împotriva ordinii sociale", în 1945, 1949 şi 1958. Condamnat prin 
sentințele 1650/1949 (Dosar 1461) a Tribunalului Timişoara şi 347/1959 (Dosar 205) a 
Tribunalului Militar Cluj, a fost închis la Caracal, Arad, Bucureşti, Gherla şi Aiud. A decedat în 
lagăr. 


Preotul Bucur Ferăstrău din Vidra, Vrancea, a fost arestat în noaptea de 19/20 septembrie 
1958 şi închis într-un lagăr de lângă Constanţa. A fost eliberat în 1964. 


Preotul Ion Feţeanu, paroh în Poienari, Argeş, a fost arestat în perioada octombrie 1959 - 
iunie 1960. 


Preotul Nicolae Fierbinţeanu, născut la 20 mai 1923 în localitatea Fierbinţi, Dâmboviţa, a fost 
arestat în perioada 1961 - 1964, pentru "uneltire împotriva ordinii sociale”. 


Preotul Honoriu Filimon, născut în 1906 la Blăgeşti, Buzău, absolvent al Facultăţii de 
Teologie din Chişinău, paroh în Focşani, protopop, redactor al revistei "Oastea creştină" între 1938 şi 
1944, a fost arestat în august 1949 şi condamnat prin sentința 1095/1950 a Tribunalului Militar Galaţi, 
la şapte ani de muncă silnică. A trecut pe la Canal şi prin închisoarea de la Gherla. Eliberat în 1956, 
a slujit la Movilita, Vrancea. A decedat în 1982. 

Ieromonahul Tache Teodosie Filimon, născut la 7 iunie 1907 în comuna Matca, Galaţi, stareţul 
Schitului Brazi, de lângă Panciu, Vrancea, după ce i-a ajutat pe luptătorii din munţi, ştiindu-se urmărit 
de Securitate, s-a mutat în tabăra luptătorilor. Arestat în 1955 şi condamnat la opt ani de închisoare de 
către Tribunalul Militar Galaţi, a executat pedeapsa la Aiud (şase ani) şi la Gherla (doi ani). Oficia 
zilnic în temniță Sfânta Liturghie. 


Preotul Filip Nicolae (f) din comuna Brăteşti, judeţul laşi, fondator al organizației 
anticomuniste « Frontul Patriei », a fost ucis în timpul anchetei la Securitatea din Bacău, în 1952. 


Preotul Gheorghe Filip s-a născut în localitatea Cristineşti, Botoşani, la 7 iunie 1914. A 
funcţionat ca paroh în comuna Băluşeni, Botoşani, până în 1948, când a fost arestat pentru uneltire 

împotriva ordinii sociale şi condamnat prin sentința nr. 430/1949 a Tribunalului Militar Iaşi, la cinci 
ani şi două luni de închisoare. A executat pedeapsa la Botoşani, Galaţi, Peninsula şi Aiud. În 1959 a 
fost din nou arestat şi condamnat la patru ani de închisoare, prin sentinţa nr. 209/1960 a Tribunalului 
Militar Bucureşti, apoi închis la Suceava, Bucureşti, Jilava, Salcia şi Canal. 


Preotul Nicanor Filip din întorsura Buzăului era la închisoarea din Braşov în primăvara anului 
1949 şi la Midia în 1951. 


Preotul Alexandru Filipaşcu (Filipescu) (f), profesor de Istorie bisericească universală la 
Academia Teologică Ortodoxă din Cluj-Napoca, născut la 20 aprilie 1902, în comuna Petrova, 
Maramureş, a fost arestat în 1952 şi dus la Canal. A murit după patru luni, la 20 decembrie 1952. 


Preotul Aurel Fleşariu (Flescher) din Criţ, Braşov, născut la 3 martie 1914 în Saschiz, Timiş, a 
fost arestat în 1950 şi reţinut timp de patru ani iară a fi judecat. A lucrat în Colonia Viişoara. 


Preotul Pantelimon Flocosu, născut la 13 octombrie 1901 în Pojogeni, Gorj, paroh la 
Săuleşti, Gorj, a fost condamnat de Tribunalul Militar Craiova la cinci ani de închisoare, pentru agitaţie 
publică. A executat pedeapsa în perioada 24 aprilie 1957 - 10 mai 1962. 


Preotul Călin Florea, născut în 18 iulie 1901 la Constantineşti, Olt, paroh la Suica, Argeş, a 
fost condamnat în 1952 la un an detenţie, prin sentinţa nr. 217/1952 a Tribunalului Militar Craiova şi 
închis la Craiova, Piteşti, Văcăreşti şi Canal. 

Arhimandritul Dumitru Dosoftei Florea, născut la 4 decembrie 1910 în comuna Giuleşti, Vâlcea, 
stareţ la Mănăstirile Cozia şi Ostrov, judeţul Vâlcea, a fost condamnat de Tribunalul Militar 
Bucureşti pentru tăinuire de persoane la nouă ani detenție, în 1958. A executat şase ani din pedeapsă, 
până în 1964. 


Preotul Gheorghe Florea din localitatea Precista, Galaţi, s-a născut la Tg. Bujor la 17 mai 
1907. în 1959 a fost arestat şi condamnat prin sentinţa 124/59 a Tribunalului Militar Constanţa, la cinci 
ani de temniţă grea, pentru "activitate contra clasei muncitoare". A executat pedeapsa la Constanţa. 


. Preotul Ghiţă Florea din comuna Terpeziţa, Dolj, a fost arestat între 1944-1945 şi 1959-1964. 
In 1961 era la Periprava. 


Preotul Ilie Florea născut la 24 martie 1912 în Coteana, Prahova, paroh în localităţile Valea 
Anei şi Starchiojd, Prahova, a fost închis trei ani la Canal. 


Preotul Ion Florea din Bucureşti, arestat în 1957, se afla în 1958 la Gherla. 


Preotul Ion Florea din Ghelari, Hunedoara, a fost arestat împreună cu minerii grevişti şi alți 
preoţi; în 1947 se afla la Văcăreşti. 


Preotul Ionel Florea, născut la 26 august în Pianul de Jos, Alba, paroh la Vinţul de Jos, a fost 
arestat de trei ori: în perioada 1941 - 1947, între 1952 -1954 şi în 1959, când a fost condamnat de către 
Tribunalul Militar Sibiu la şapte ani de închisoare, pentru "uneltire împotriva ordinii sociale". 


Preotul Matei Florea, născut la 14 februarie 1899 în localitatea Iaşi, judeţul Braşov, paroh în 
aceeaşi localitate, a fost condamnat în 1952, pentru uneltire, la un an de închisoare şi trimis la Canal. 


Preotul Paul Florea, născut la 26 iunie 1909 în Poiana Teiului, Neamţ, paroh la Trifăneşti 
în Basarabia, în Bucureşti şi la Negrenii de Sus, Teleorman, a fost arestat în 1953 şi condamnat de 
Tribunalul Militar Bucureşti pentru "uneltire împotriva ordinii sociale" la 25 de ani de temniţă grea. 
Eliberat de la Gherla în 1963, a avut timp de trei ani domiciliu obligatoriu în comuna Lăţeşti, Ialomița. 


Preotul Ilie Florescu, paroh în Ciurari, Dâmboviţa, a fost închis în perioada 15 august 1952 - 4 
septembrie 1953. 


Preotul Ştefan Florescu, născut la 31 august 1903 la Mogoşeşti, Olt, paroh la Jitaru, Olt, a fost 
închis între 1951 - 1952 şi 1959 - 1964 pentru uneltire. 


Preotul Teodor Florescu, născut în anul 1917 în localitatea Obârşia, Vâlcea, unde a devenit paroh 
mai târziu, a fost arestat în 1949 şi condamnat la trei luni de închisoare pentru sabotaj economic, 
pedeapsă pe care a executat-o la la Caracal. 


Preotul Virgil Florescu din Obârşia, Vâlcea, născut în 1907, a fost condamnat în 1951, pentru 
sabotaj economic, la doi ani detenție, apoi închis la Craiova şi Brăila. 


